**vállalkozási keretszerződés**

Amely létrejött egyrészről a **Budapest Főváros VIII. kerület** **Józsefvárosi Önkormányzat** (székhely: 1082 Budapest Baross u. 63-67., adószám: 15735715-2-42, törzsszám: 735715, bankszámlaszám: 10023002-00344506-00000017, statisztikai szám: 15735715-8411-321-01) mint megrendelő (a továbbiakban **Megrendelő**), képviseli: dr. Sára Botond polgármester

másrészről

**Cég [szerződéskötéskor kitöltendő]**

székhely: [szerződéskötéskor kitöltendő]

cégjegyzékszáma: [szerződéskötéskor kitöltendő]

adószáma: [szerződéskötéskor kitöltendő]

bankszámlaszáma: [szerződéskötéskor kitöltendő]

képviseli: [szerződéskötéskor kitöltendő]

mint vállalkozó (a továbbiakban: **Vállalkozó**),

(a Megrendelő és Vállalkozó együttesen: Felek) között az alulírott helyen és időben, az alábbi feltételek mellett.

1. **A szerződés megkötésének előzményei:**

Megrendelő Támogatási szerződést kötött (azonosító szám: VEKOP-6.2.1-15-2016-00013) a Nemzetgazdasági Minisztérium Regionális Fejlesztési Operatív Programok Irányító Hatósággal, mint támogatóval a „Budapest-Józsefváros, Magdolna-Orczy Negyed Szociális Városrehabilitációs Program” (a továbbiakban: MONP) projektre vonatkozóan.

A Budapest Főváros VIII. kerület Józsefvárosi Önkormányzat, mint ajánlatkérő az előzetes számítások szerinti becsült értékre való tekintettel közbeszerzési értékhatárt el nem érő, beszerzési eljárást (a továbbiakban: beszerzési eljárás) folytatott le a Budapest-Józsefváros Magdolna-Orczy Negyed Szociális Városrehabilitációs Program keretén belüla ***„****Budapest-Józsefváros Magdolna-Orczy Negyed Szociális Városrehabilitációs Programhoz kapcsolódóan**„LP2/Költöztetés”*tárgyában. A Megrendelő által lefolytatott beszerzési eljárás eredményeként – Megrendelő Képviselő-testületének Városgazdálkodási és Pénzügyi Bizottság …../2019. (….) számú határozata szerint - Felek az alábbi vállalkozási keretszerződést (a továbbiakban: keretszerződés) kötik.

Felek megállapítják, hogy a keretszerződés alapját a beszerzési eljárás során keletkezett dokumentumokban foglaltak képezik, különös tekintettel az ajánlattételi felhívásra, a műszaki leírásra, a Vállalkozó ajánlatára, valamint a keretszerződés tervezetében foglaltakra.

Vállalkozó a jelen keretszerződés aláírásával kijelenti, hogy a keretszerződéskötést megelőző beszerzési eljárásban a vállalkozói feladatokkal kapcsolatban az ajánlattevők részére rendelkezésre bocsátott dokumentumokat, a Megrendelő követelményeit megismerte, azok tartalmát elfogadta, az eljárás során további információ kérésére vonatkozó lehetőségével tisztában volt, minden az ajánlattételhez szükséges választ, információt megkapott, a keretszerződés rendelkezéseit mindezekre is tekintettel magára nézve kötelezőnek elfogadja.

1. **A keretszerződés tárgya:**

2. 1. Megrendelő megrendeli, a Vállalkozó pedig elvállalja a Budapest-Józsefváros Magdolna-Orczy Negyed Szociális Városrehabilitációs Programhoz kapcsolódóan„LP2/Költöztetés” munka elvégzését az Ajánlattételi Felhívásban, a jelen szerződésben és a Felek között meghatározott egyedi megrendelésekben foglaltak szerint (a továbbiakban: munka).

2.2. A Megrendelő a fenti beszerzési eljárás eredményeként keretszerződést köt a munka elvégzésére azzal, hogy a konkrét költöztetési igény felmerülését követően, közvetlen megrendelésre kerül sor.

2.3. A keretszerződést a Felek nettó … Ft, azaz nettó … forint keretösszegben állapítják meg.

2.4. Megrendelő az egyedi megrendeléseket a Vállalkozó … fax számára, vagy a … e-mail címére küldi, amely egyedi megrendelést a Vállalkozó haladéktalanul, de legkésőbb 3 napon belül visszaigazol a Megrendelő részére.

2. 5. A Vállalkozó tudomásul veszi, hogy amennyiben a jelen keretszerződés megszűnése esetén az általa elvégzett munka összértéke nem éri el a keretszerződés 2.3. pontjában meghatározott keretösszeget, úgy a keretszerződés nem maradéktalan teljesüléséből eredő bevételkiesés a Vállalkozó kockázatát képezi. A Vállalkozó kijelenti, hogy nem él a Megrendelővel szemben semmilyen kártérítési vagy egyéb igénnyel a keretszerződés 2.3. pontjában meghatározott keretösszeg nem teljes felhasználásából eredő bevételkiesése miatt, illetve az esetleges ilyen igényéről a jelen keretszerződés aláírásával feltétlenül és visszavonhatatlanul lemond.

1. **A keretszerződés hatálya:**

A szerződés a mindkét fél által történő aláírást követően, a szerződést későbbi időpontban aláíró Fél aláírásának a napjától tizenkét (12) hónapig tartó határozott időtartamig hatályos.

1. **A teljesítés helye:**

Felrakodási cím: Budapest VIII. kerület Kálvária utca 18., Kálvária utca 20. és Budapest VIII. kerület Illés utca 20. „B” és „C” szárny épületeiben az egyedi megrendelések szerint kijelölt ingatlanok (maximum: 19 db).

Lerakodási cím: Budapest, VIII. kerület területén fellelhető, az egyedi megrendelések szerint kijelölt ingatlanok.

1. **A teljesítés módja:**
   1. Az egyedi megrendelés tartalmazza az ingóságok felrakodási és lerakodási címét, valamint a Felek által a költöztetésre egyeztetett időpontot.
   2. Vállalkozó a költöztetési szolgáltatást munkanapokon 8:00-18:00 óra között teljesíti. Az ingóságokat a Vállalkozó háztól – házig, megadott időbeli útvonalterv alapján szállítja. A pontos útvonal a felrakodási és a lerakodási cím függvénye.
   3. Vállalkozó köteles a helyszínen munkalapot vezetni. Megrendelő megbízott képviselője a munkalapot ellenőrizni és a munka teljesítését aláírásával igazolja. A munkalap nem, vagy nem megfelelő vezetéséből fakadó károk és jogkövetkezmények a Vállalkozót terhelik.
   4. Az ingóságok köre lehet minden olyan dokumentum, áru, tárgy, amely nem esik a fuvarozásból kizárt tárgyak körébe.
2. **Keretszerződéses ellenérték:**

Felek rögzítik, hogy jelen szerződés ellenértéke összesen **nettó** **……………..Ft + ÁFA, azaz nettó …………………………. forint + ÁFA, bruttó ……….Ft, azaz bruttó ……………… forint.** Az egyedi megrendelések ellenértékét Vállalkozó ajánlata szerinti I., II., III. típusú lakásokra vonatkozó ajánlati árak képezik.

A szerződéses ellenérték a Budapest-Józsefváros, Magdolna-Orczy Negyed Szociális Városrehabilitációs Programban (azonosító szám: VEKOP-6.2.1-15-2016-00013) elszámolható, amely a Megrendelő Magyar Államkincstárnál vezetett 10023002-00344506-00000017 számú számláról kerül kifizetésre. Az általános forgalmi adó megfizetése a hatályos jogszabályok szerint történik. A vállalkozói díj tartalmaz minden, a Vállalkozó tevékenységével összefüggő, azzal járó költséget, járulékot és díjat. A Vállalkozó a vállalkozói díjon felül a szerződés teljesítése során semmilyen más jogcímen nem jogosult többletmunkával kapcsolatos díjat vagy költséget elszámolni.

1. **Fizetési feltételek:**

7.1. Szerződő Felek megállapodnak abban, hogy a Megrendelő előleget nem biztosít.

7.2. A Megrendelő egyedi megrendelésenként biztosítja a számlázás lehetőségét. A Vállalkozó az egyedi megrendelésenként leigazolt teljesítés után számla benyújtására jogosult. A Megrendelő által az egyedi megrendelést leigazolt munkalap és a pénzügyi teljesítési igazolás képezi a szszámla alapbizonylatát. Ezen számla melléklete a Megrendelő által kiállított teljesítésigazolás.

7.3. A számlát a Megrendelő Budapest Főváros VIII. kerület Józsefvárosi Önkormányzat *-* 1082 Budapest, Baross u. 63-67. cím - részére kell kiállítani.

7.4. Számlabenyújtás címe: RÉV8 Zrt. Budapest Főváros VIII. kerület Józsefvárosi Önkormányzat *-* 1082 Budapest, Baross u. 63-67.

7.5. A számla összegének átutalását a Megrendelő az igazolt teljesítést követően aszámla kézhezvételétől számított 30 naptári napon belül vállalja.

7.6. A szerződés szerinti és a jogszabályoknak megfelelő számla kifizetése a Polgári törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdésében foglaltaknak megfelelően történik. Az ellenérték megfizetése Vállalkozó által ajánlatában megjelölt bankszámla számára történő átutalás megtörténtével minősül teljesítettnek.

7.7. A szerződésszerű és a jogszabályoknak megfelelő számlák kifizetésének pénzneme a forint (HUF).

7.8. Felek rögzítik, hogy a számlázás és az elszámolás minden esetben a mindenkor hatályos jogszabályok szerint történik, figyelemmel a számlázásra és az elszámolásra vonatkozó jogszabályok hatályba lépésének, illetve hatályon kívül helyezésének, valamint módosítás esetén a módosított rendelkezés hatályba lépésének időpontjára.

1. **Vállalkozó kötelezettségei:**
   1. Vállalkozó a teljesítésekor az ajánlattételi felhívás mellékletét képező műszaki tartalom szerint köteles eljárni. A Vállalkozó kötelezi magát a szerződéses feladat teljesítésére, az ajánlatában és a szerződésben foglaltak alapján, továbbá a tevékenység végzésének feltételeit a Vállalkozó úgy köteles megszervezni, hogy biztosítsa a tevékenység biztonságos, szakszerű, gazdaságos és határidőre történő befejezését.
   2. Vállalkozó az egyedi megrendelésben meghatározott időpontig köteles az ingóságok megfelelő becsomagolását biztosító költöztető kartondobozokat és ragasztószalagokat biztosítani.
   3. Vállalkozó köteles a felrakodási helyen az egyedi megrendelésben meghatározott időpontban megjelenni és az ingóságok rakodását, illetve a költöztetéshez kapcsolódó további munkálatokat haladéktalanul elvégezni.
   4. Vállalkozó köteles az ingóságokat a lerakodási címre elszállítani, a megérkezést követően haladéktalanul felvenni a kapcsolatot a Megrendelővel, vagy annak a helyszínen tartózkodó képviselőjével, majd ezt követően az ingóságokat a Megrendelő által az egyedi megrendelésben meghatározott ingatlanba kipakolni.
   5. A teljesítés akkor tekinthető szerződésszerűnek, ha a munkálatokat a keretszerződés szerint, a teljesítési határidőn belül, hiba- és hiánymentesen elvégzi. A szerződésszerű teljesítés további feltétele a helyszínen leigazolt munkalap, valamint a teljesítést a Megrendelő teljesítésigazolással igazolta.
   6. Vállalkozó köteles Megrendelőt minden olyan körülményről haladéktalanul értesíteni, amely a vállalkozás eredményességét, vagy kellő időre való elvégzését érinti. Ezen értesítés a szerződés szerinti teljesítési határidőt nem módosítja, a Megrendelő késedelmes teljesítésből eredő törvényes és szerződésen alapuló jogait nem érinti. A haladéktalan értesítés elmulasztásából eredő kárért Vállalkozó felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
   7. Vállalkozó köteles a munka során gondoskodni a munkavédelmi és balesetvédelmi, tűzrendészeti és környezetvédelmi előírások betartásáról, valamint köteles figyelembe venni az érintett intézmény házirendjében foglalt szabályokat.
   8. Vállalkozó köteles biztosítani a munkavállalói részére, hogy a biztonságos munkafeltételek adottak legyenek. A Vállalkozó a munkavállalói részére köteles a munkavégzéshez szükséges minősített egyéni védőeszközöket biztosítani, azok viselését a munkavégzés teljes időtartama alatt megkövetelni.
   9. Vállalkozó köteles a szerződés teljesítése során Megrendelőnek, illetve harmadik személynek okozott kárt megtéríteni.
   10. Megrendelő hozzájárul ahhoz, hogy Vállalkozó közreműködőt vegyen igénybe a szerződés teljesítése során, azonban köteles az általa foglalkoztatott vagy foglalkoztatni kívánt közreműködőket az általuk végzett tevékenység megnevezésével a munka megkezdése előtt a Megrendelőnek írásban bejelenteni. Az alvállalkozó magatartásáért és valamennyi tevékenységéért a Vállalkozó úgy felel, mintha ő járt volna el.
   11. Felek rögzítik, hogy a közreműködők díjának fedezetét az 6. pont szerint vállalkozói díj tartalmazza.
   12. Vállalkozó felel az általa a feladatokkal összefüggésben igénybe vett segédei, alkalmazottai, meghatalmazottjai, közreműködői (alvállalkozói), valamint szállítói részéről okozott károkért. A Vállalkozó felel minden igényért, amelyet az előbbi károkból, balesetekből és hiányosságokból eredően a Megrendelővel szemben támasztanak.
   13. Vállalkozó felel a költöztetéssel összefüggő munka-, vagyon-és tűzvédelmi szabályok betartásáért és felel ezek elmulasztásából eredő mindennemű kárért.
2. **Megrendelő kötelezettségei:**
   1. A Megrendelő köteles a szolgáltatás helyét (felrakodási és lerakodási cím) munkavégzésre alkalmas állapotban a Vállalkozó rendelkezésére bocsátani.
   2. Megrendelő köteles gondoskodni arról, hogy az ingóságoknak a lerakodási címre történő megérkezésekor a Vállalkozó – a Megrendelő képviselőjének jelenlétében – a lerakodást haladéktalanul megkezdhesse.
   3. Megrendelő köteles a Vállalkozó számára a teljesítéssel összefüggő valamennyi releváns információt és adatot az egyedi megrendelésben, de legkésőbb a teljesítés megkezdése előtt, kellő időben közölni és köteles a Vállalkozó figyelmét felhívni minden általa ismert, a költöztetés sikeres teljesítését esetlegesen befolyásoló körülményre. Így különösen Megrendelő köteles Vállalkozó számára előzetesen, írásban jelezni, ha az ingóságok között nagyméretű, túlsúlyos tárgy található, tekintettel arra, hogy ezek szállítása külön felkészülést igényel.
3. **Szerződést biztosító mellékkötelezettségek:**

Felek megállapodnak, hogy a 3. pontban meghatározott teljesítési határidő Vállalkozónak felróható túllépése esetén Vállalkozót késedelmi kötbérfizetési kötelezettség terheli.

Késedelmi kötbér: a szerződés szerinti nettó ellenszolgáltatás 1 %-a naptári naponként, összesen maximum a nettó ellenszolgáltatás 20 %-a.

A kötbér maximumának elérésekor (20 naptári nap késedelem esetén) Megrendelő jogosult a szerződéstől elállni, illetve meghiúsulási kötbért érvényesíteni.

A Megrendelő fentiek szerinti elállása esetében a Megrendelő a szerződésszegésre vonatkozó szabályok szerint kártérítést követelhet.

Hibás teljesítési kötbér: Mértéke megegyezik a késedelmi kötbérre vonatkozó mértékkel. Hibás teljesítés esetén a Megrendelő által történt bejelentés és a javítható hiba megszüntetése közötti időszakra terjed ki.

Meghiúsulási kötbér: Amennyiben a Vállalkozó jelen szerződésben meghatározott feladatait részben vagy egészben nem teljesíti – ide értve különösen azt az esetet is, amennyiben a Vállalkozó a teljesítéssel olyan okból, amelyért felelős 20 naptári napot meghaladó késedelembe esik és Megrendelő ezért a szerződéstől eláll – a Vállalkozó meghiúsulási kötbért köteles fizetni a Megrendelő részére. A meghiúsulási kötbér mértéke a nettó ellenszolgáltatás 30 %-a.

Vállalkozó tudomásul veszi, hogy a Megrendelő – a Ptk. 6:187. §-ára figyelemmel – jogosult a kötbért meghaladó kárának érvényesítésére, illetve, hogy a késedelmi kötbér megfizetése nem mentesíti a teljesítés alól.

1. **Kapcsolattartás:**

Vállalkozó részéről:

Név: **[szerződéskötéskor kitöltendő]**

Telefon: **[szerződéskötéskor kitöltendő]**

E-mail: **[szerződéskötéskor kitöltendő]**

Megrendelő részéről:

Név: **[szerződéskötéskor kitöltendő]**

Telefon: **[szerződéskötéskor kitöltendő]**

E-mail: **[szerződéskötéskor kitöltendő]**

1. **Keretszerződés módosítása, felmondás, elállás:**

12.1. Felek rögzítik, hogy a jelen szerződés beszerzési eljárás alapján került megkötésre. A jelen szerződés kiegészítése, vagy módosítása csak írásban, a felek közös megegyezése alapján lehetséges. A szerződés módosítása során a Ptk. és az egyéb jogszabályokban foglaltak irányadók.

12.2. A Megrendelő a szerződéstől a szerződés teljesítésének megkezdése előtt bármikor elállhat, ezt követően a teljesítésig a szerződést felmondhatja. A megrendelő elállása vagy felmondása esetén köteles a Vállalkozónak a díj arányos részét megfizetni és a szerződés megszüntetésével okozott kárt megtéríteni azzal, hogy a kártalanítás a vállalkozói díjat nem haladhatja meg.

12.3. Megrendelő jogosult a Vállalkozó súlyos szerződésszegése esetén – írásbeli nyilatkozatával, azonnali hatállyal, Megrendelő kártérítési kötelezettsége nélkül – a szerződést felmondani vagy attól elállni.

Vállalkozó súlyos szerződésszegésének minősülő ok különösen, de nem kizárólag, ha

* 20 naptári napot meghaladó, Vállalkozónak felróható késedelem;
* Vállalkozó hibásan teljesít és a hibát a Megrendelő felhívásától számított 10 napon belül nem javítja ki teljes körűen;
* Vállalkozó a teljesítést jogos ok nélkül megtagadja;
* Vállalkozó jelen keretszerződésen alapuló kötelezettségeit olyan jelentős mértékben megszegte, hogy ennek következtében Megrendelőnek a további teljesítés nem áll érdekében;
* Vállalkozó felfüggeszti a kifizetéseit, ellene jogerősen csőd- vagy felszámolási eljárást rendelnek el, Vállalkozó legfőbb szerve a társaság végelszámolásának, megkezdéséről, felszámolásának kezdeményezéséről határoz.

1. **Vegyes és záró rendelkezések:**

13.1. Felek megállapodnak abban, hogy amennyiben jelen keretszerződés bármely rendelkezése kógens jogszabályba ütközne, akkor a jogsértő rendelkezés helyébe – minden további jogcselekmény, így különösen a szerződés módosítása nélkül – a kötelező érvényű jogszabályi rendelkezés lép.

13.2. A jelen keretszerződésben nem szabályozott kérdésekben a Ptk., valamint a vonatkozó mindenkori hatályos jogszabályok irányadók.

13.3. Felek a keretszerződés teljesítése során keletkezett vitáikat közvetlen tárgyalások során kísérlik meg rendezni. A Felek megállapodnak, amennyiben a keretszerződéssel kapcsolatos vitás kérdések tisztázása nem jár eredménnyel, úgy a Megrendelő székhelye szerint illetékes bírósághoz fordulnak.

13.4. AVállalkozókijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja alapján átlátható szervezetnek minősül. Vállalja, hogy a szerződés tartama alatt a tulajdonosi szerkezetén nem változtat olyan módon, amely alapján már nem minősül átlátható szervezetnek. Tudomásul veszi, amennyiben a tulajdonosi szerkezetében történt változás miatt, vagy egyéb okból már nem minősül átlátható szervezetnek, a Megrendelőa jelen szerződést azonnali hatállyal felmondhatja.

13.5. Jelen szerződést felek kizárólag írásban módosíthatják közös akarat alapján.

Jelen szerződés mindkét Fél által történő aláírást követően, a szerződést későbbi időpontban aláíró Fél aláírásának a napján lép hatályba. A szerződés hat (6) oldal terjedelemben, hat (6) egymással egyező példányban készült, melyet a Felek elolvastak, értelmeztek, és mint szerződéses akaratukkal mindenben megegyezőt jóváhagyólag írták alá.

Budapest, 2019. „……………….……”

|  |  |  |
| --- | --- | --- |
| **Megrendelő**  Budapest Főváros VIII. kerület  Józsefvárosi Önkormányzat  képviseletében  dr. Sára Botond  polgármester |  | **Vállalkozó**    képviseletében |

Fedezete ………………………dátum: Budapest, 2019. ..………………………………

Pénzügyileg ellenjegyzem:

………………………………………..

Páris Gyuláné

gazdasági vezető

Jogi szempontból ellenjegyzem:

Danada-Rimán Edina

jegyző

nevében és megbízásából

………………………………………..

dr. Mészár Erika

aljegyző